( 1 ) ANO Noteikumi Nr. 1, 8 un 20 nav piemērojami transportlīdzekļu ES tipa apstiprināšanai. ( 2 ) Stabilitātes vadības funkcijas uzstādīšana ir obligāta saskaņā ar ANO noteikumiem. Tā ir obligāta arī N1 kategorijas transportlīdzekļiem. ( 3 ) Ja transportlīdzekļa ražotājs deklarējis transportlīdzekļa piemērotību velkamām slodzēm (Regulas (ES) 2018/858 24. panta 1. punktā minētā informācijas dokumenta 2.11.5. punkts) un jebkādai piemērotas mehāniskās sakabes ierīces daļai, kura ir vai nav uzstādīta mehāniskā transportlīdzeklī, varētu (daļēji) aizsegt apgaismes jebkādas sastāvdaļas un/vai reģistrācijas aizmugurējās numura zīmes uzstādīšanas un stiprināšanas telpu, piemēro šādus nosacījumus:

instrukcijās mehāniskā transportlīdzekļa lietotājam (piem., lietotāja rokasgrāmatā, transportlīdzekļa rokasgrāmatā) skaidri jānorāda, ka nav atļauta tādas mehāniskās sakabes ierīces uzstādīšana, kuru nevar viegli noņemt vai kuras pozīcija nav maināma; instrukcijās arī skaidri jānorāda, ka mehāniskā sakabes ierīce vienmēr jānoņem vai tās pozīcija jāizmaina, kad to neizmanto; un gadījumā, ja transportlīdzekļa sistēmai ir tipa apstiprinājums saskaņā ar ANO Noteikumiem Nr. 55, ir jānodrošina arī noņemšanas, pozīcijas maiņas un/vai alternatīva novietojuma nosacījumu pilnīga ievērošana attiecībā uz apgaismes iekārtu uzstādīšanu un reģistrācijas aizmugurējās numura zīmes uzstādīšanas un stiprināšanas telpu. ( 4 ) Attiecas tikai uz ātruma ierobežošanas ierīcēm (SLD) un SLD obligātu uzstādīšanu M2, M3, N2 un N3 kategorijas transportlīdzekļos. ( 5 ) Ar neatļautas izmantošanas novēršanas ierīcēm aprīko M1 un N1 kategorijas transportlīdzekļus, un ar imobilaizera sistēmām aprīko M1 kategorijas transportlīdzekļus. ( 6 ) Skatīt paskaidrojumu 4 II pielikuma tabulā. ( 7 ) M1 kategorijas transportlīdzekļiem ar maksimālo masu ≤ 3 500 kg un N1 kategorijas transportlīdzekļiem, kuriem uz ass nav dubultriteņu. ►M5 ( 8 ) ANO Noteikumus Nr. 90 piemēro, lai darītu pieejamus tirgū vai sāktu ekspluatēt turpmāk norādītos elementus:

a) jauni bremžu maiņas uzlikas mezgli šādu kategoriju transportlīdzekļiem: i) M1 kategorijas transportlīdzekļi, kuru pieļaujamā maksimālā masa nepārsniedz 3,5 t, M2 kategorijas transportlīdzekļi, kuru pieļaujamā maksimālā masa nepārsniedz 3,5 t, N1, O1 un O2 kategorijas transportlīdzekļi, kuriem tipa apstiprinājums piešķirts saskaņā ar ANO Noteikumiem Nr. 13 vai Nr. 13-H laika posmā pēc 1998. gada 7. aprīļa; ii) M1 kategorijas transportlīdzekļi, kuru pieļaujamā maksimālā masa pārsniedz 3,5 t, M2 kategorijas transportlīdzekļi, kuru pieļaujamā maksimālā masa pārsniedz 3,5 t, M3, N2, N3, O3 un O4 kategorijas transportlīdzekļi, kuriem tipa apstiprinājums piešķirts saskaņā ar ANO Noteikumiem Nr. 13 vai Nr. 13-H laika posmā pēc 2014. gada 1. novembra; b) jauni bremžu maiņas diski vai trumuļi šādu kategoriju transportlīdzekļiem: i) M1 un N1 kategorijas transportlīdzekļi, kuriem tipa apstiprinājums piešķirts saskaņā ar ANO Noteikumiem Nr. 13 vai Nr. 13-H laika posmā pēc 2016. gada 1. novembra; ii) O1 un O2 kategorijas transportlīdzekļi, kuriem tipa apstiprinājums piešķirts saskaņā ar ANO Noteikumiem Nr. 13 laika posmā pēc 2016. gada 1. novembra; c) jauni bremžu maiņas diski M2, M3, N2, N3, O3 un O4 kategorijas transportlīdzekļiem, kuriem tipa apstiprinājums piešķirts saskaņā ar ANO Noteikumiem Nr. 13 laika posmā pēc 2014. gada 1. novembra; d) jauni bremžu maiņas trumuļi M2, M3, N2, N3, O3 un O4 kategorijas transportlīdzekļiem, kuriem tipa apstiprinājums piešķirts saskaņā ar ANO Noteikumiem Nr. 13 laika posmā pēc 2016. gada 1. novembra. ◄ Piezīmes tabulā Tabulā norādītā grozījumu sērija atbilst Eiropas Savienības Oficiālajā Vēstnesī publicētajai redakcijai un neskar tās sērijas grozījumus, kas ir jāievēro atbilstoši šeit dotajiem pārejas noteikumiem. Atbilstību tās sērijas grozījumiem, kas pieņemti pēc tabulā norādītajiem, akceptē kā alternatīvu. Tabulā uzskaitīto ANO noteikumu attiecīgās sērijas grozījumos noteiktie datumi attiecībā uz “Pārskatītā 1958. gada nolīguma” līgumslēdzēju pušu pienākumiem saistībā ar pirmo reģistrāciju, ekspluatācijas uzsākšanu, laišanu tirgū, pārdošanu, tipa apstiprinājumu atzīšanu un citiem līdzīgiem nosacījumiem ir obligāti piemērojami Regulas (ES) 2018/858 48. un 50. panta nolūkā, ja alternatīvi datumi nav noteikti šīs regulas II pielikumā, un tādā gadījumā ir jāievēro šie alternatīvie datumi. Dažos gadījumos tabulā uzskaitīto ANO noteikumu pārejas noteikumi paredz, ka no noteikta datuma “Pārskatītā 1958. gada nolīguma” līgumslēdzējām pusēm, kas piemēro konkrēto ANO noteikumu zināmas sērijas grozījumus, nav pienākuma atzīt vai tās drīkst atteikt pieņemt nacionālā vai reģiona tipa apstiprinājumu tādam tipam, kas apstiprināts saskaņā ar iepriekšējo sēriju grozījumiem, vai satur līdzīgu formulējumu un jēgu. To uzskata par saistošu noteikumu nacionālajām iestādēm uzskatīt atbilstības sertifikātus par vairs nederīgiem Regulas (ES) 2018/858 48. panta nolūkā, ja alternatīvi datumi nav noteikti šīs regulas II pielikumā, un tādā gadījumā ir jāievēro šie alternatīvie datumi. ►M5 Universālo starptautisko transportlīdzekļa kopējo tipa apstiprinājumu, kurš izdots M1 kategorijas transportlīdzekļiem saskaņā ar ANO Noteikumiem Nr. 0 (OV L 135, 31.5.2018., 1. lpp.), kas ietver tipa apstiprinājumu saskaņā ar šā pielikuma sarakstā minētajiem ANO noteikumiem, ir uzskatāms par līdzvērtīgu ES tipa apstiprinājumam, kas piešķirts saskaņā ar šo regulu. ◄